
VENDIM

Nr. 483, datë 24.7.2024
PËR DISA SHTESA DHE NDRYSHIME NË VENDIMIN NR. 322, DATË 31.5.2023, TË KËSHILLIT TË MINISTRAVE, “PËR MIRATIMIN E STRUKTURËS SË PAGËS DHE TË NIVELEVE TË PAGAVE TË NËPUNËSVE DHE PUNONJËSVE ADMINISTRATIVË NË AGJENCINË SHTETËRORE TË KADASTRËS”
Në mbështetje të nenit 100 të Kushtetutës; të shkronjës “a”, të pikës 2, të nenit 8, të ligjit nr. 35/2023, “Për kompetencat për caktimin e pagave, trajtimeve të tjera financiare dhe përfitimeve të të punësuarve në institucionet e administratës publike, si dhe të pagës bazë minimale në shkallë vendi”, dhe të pikës 1, të nenit 11, të ligjit nr. 111/2018, “Për kadastrën”, me propozimin e zëvendëskryeministrit, Këshilli i Ministrave
VENDOSI:

1. Në vendimin nr. 322, datë 31.5.2023, të Këshillit të Ministrave, “Për miratimin e strukturës së pagës dhe të niveleve të pagave të nëpunësve dhe punonjësve administrativë në Agjencinë Shtetërore të Kadastrës”, bëhen këto shtesa dhe ndryshime:

a) Pas pikës 5 shtohet pika 5/1, me këtë përmbajtje: 

“5/1. Klasat e pagave dhe shtesat për kushte pune (natyrë të veçantë pune) të pozicioneve të punës së nëpunësve për emërtesat “specialist” deri në “titullar institucioni”, në Drejtorinë e Pronës Shtetërore të Agjencisë Shtetërore të Kadastrës, janë sipas lidhjes nr. 3, që i bashkëlidhet këtij vendimi dhe është pjesë përbërëse e tij.”;
b) Në lidhjen nr. 1, emërtesa “Drejtor njësie” shfuqizohet;
c) Lidhja nr. 2 “Klasat e pagave dhe shtesat për kushte pune (natyrë të veçantë pune) të pozicioneve të punës së nëpunësve për emërtesat “specialist” deri në “titullar institucioni”, në drejtoritë vendore dhe zyrat vendore të Agjencisë Shtetërore të Kadastrës” zëvendësohet me lidhjen nr. 2 me të njëjtin emërtim, që i bashkëlidhet këtij vendimi dhe është pjesë përbërëse e tij.
2. Efektet financiare, që rrjedhin nga zbatimi i këtij vendimi, për vitin 2024, fillojnë nga momenti i emërimit/transferimit të nëpunësve në detyrë dhe përballohen nga buxheti i miratuar për Agjencinë Shtetërore të Kadastrës për vitin 2024, në përputhje me parashikimet e ligjit nr. 111/2018, “Për kadastrën”. 
Ky vendim hyn në fuqi pas botimit në Fletoren Zyrtare.
ZËVENDËSKRYEMINISTËR

Belinda Balluku

Lidhja nr. 2 

Klasat e pagave dhe shtesat për kushte pune (natyrë të veçantë pune) të pozicioneve të punës së nëpunësve për emërtesat “specialist” deri në “titullar institucioni”, në drejtoritë vendore dhe zyrat vendore të Agjencisë Shtetërore të Kadastrës

	Pozicioni
	Klasa e pagës
	Grupi i diplomës
	Shtesa për kushte pune (natyrë të veçantë pune

	Titullar i drejtorive vendore
	III-1
	1
	20 000

	Zëvendëstitullar i drejtorive vendore
	III-2
	1
	18 000

	Përgjegjës sektori në drejtoritë vendore
	IV-1
	1
	18 000

	Specialist në drejtoritë vendore
	IV-2
	1
	18 000

	Titullar i zyrës vendore
	III-3
	1
	18 000

	Specialist në zyrat vendore
	IV-3
	1
	18 000


Drejtoritë vendore të Agjencisë Shtetërore të Kadastrës janë: 

Berat; Dibër; Durrës–Kavajë–Krujë; Elbasan; Fier; Gjirokastër; Kamzë–Vorë; Korçë–Devoll–Kolonjë; Kukës; Lezhë; Lushnjë; Pogradec; Qendra e Kadastrës Digjitale; Sarandë; Shkodër; Tirana Veri; Tirana Jug; Tirana Rurale 1; Tirana Rurale 2; Vlorë; zonat e simuluara. 

Zyrat vendore të Agjencisë Shtetërore të Kadastrës (sipas rendit alfabetik) janë: 

Bulqizë; Malësi e Madhe; Mat.

Lidhja nr. 3 

Klasat e pagave dhe shtesat për kushte pune (natyrë të veçantë pune) të pozicioneve të punës së nëpunësve për emërtesat “specialist” deri në “Titullar”, në Drejtorinë e Pronës Shtetërore të Agjencisë Shtetërore të Kadastrës

	Pozicioni
	Klasa e pagës
	Grupi i diplomës
	Shtesa për kushte pune (natyrë të veçantë pune)

	Titullar
	I-4
	1
	20 000

	Zëvendëstitullar
	II-2
	1
	20 000

	Përgjegjës sektori përmbajtjeje
	III-1
	1
	18 000

	Përgjegjës sektori mbështetës
	III-2
	1
	18 000

	Specialist
	IV-1
	1 ose 2
	18 000

	
	IV-2
	1 ose 2 ose 3

